Valerija Dichavičienė

Valerija (Kaunaitė, Vilkienė) Dichavičienė (1930 m. balandžio 21 d. Kaune – 2019 m. birželio 24 d.) – Lietuvos bibliotekininkė

 Biografija 
1954 m. baigė bibliotekininkystę Vilniaus universitete, 1966 m. studijavo (nebaigė) Maskvos Kultūros instituto aspirantūroje.

1954 m. Šiaulių viešosios bibliotekos (dabar Šiaulių Povilo Višinskio viešoji biblioteka) direktoriaus pavaduotoja, 1955-1962 m. direktorė. Reikalavo, kad bibliotekai būtų pastatytas modernus, atitinkantis visus reikalavimus, pastatas. Dalyvavo Šiaulių visuomeniniame gyvenime, buvo miesto tarybos deputatė, liaudies teismo tarėja. 1966-1977 m. dirbo Lietuvos respublikinėje bibliotekoje (dabar Martyno Mažvydo biblioteka).

Fotografavo nuo 1975 m. 1983-2010 m. surengė 20 personalinių fotografijos parodų, 1997-2010 m. – 10 piešinių parodų. Valerija Dichavičienė-Vilkienė. Šiaulių Povilo Višinskio viešoji biblioteka

Nuo 1979 m. Lietuvos fotomenininkų sąjungos narė, nuo 2000 m. – Garbės narė.

 Bibliografija 
 Julius Janonis, literatūros rodyklė, sudarė, 1957 m.
 Interviu su rašytojais, fotoportretai, Vilnius, 1980 m.
 Dešimt klausimų rašytojams, fotoportretai, Vilnius, 1986 m.
 Ant tavo rankų supasi gerumas, fotografijos, Kaunas, Aušra, 2007 m., ISBN 978-9986-37-053-6

 Parodos 
 Jie buvo šalia mūsų, 2010 m.

 Įvertinimas 
 1962 m. Lietuvos nusipelniusi kultūros švietimo darbuotoja.
 2010 m. – „Plungės fotobienalės-2010“ didysis prizas – šv. Florijonas.

 Šaltiniai 

Kategorija:Lietuvos bibliotekininkai
Kategorija:Lietuvos fotografai